**Primăvara mea**

*Laura Simon*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am primăvara-n gând.

Ma încălzesc în raze și mă răcesc în șoapte.

Îmi bucur ochii cu petale de zori

Și îmi astâmpăr neastâmpărul cu râsete spre nori.

Am primavara-n gând și-n suflet.

Plutesc. Visez ori dorm?

Nu pot să dorm. E atâta frumusețe-n jur!

E liniște și totuși zumzet.

E galben și e verde.

Iar eu sunt viață și sunt zgomot,

Sunt apă și sunt foc.

E timpul de facut! Am visuri de urnit...

Am primăvara-n gând, în suflet și în fapte.